b'\n_START_ARTICLE_\nIrving Berlin\n_START_SECTION_\nBakgrunn\n_START_PARAGRAPH_\nHan kom til USA som barn da den fattige j\xc3\xb8diske familien hans emigrerte i 1893. Han m\xc3\xa5tte tidlig arbeide for \xc3\xa5 overleve, blant annet ved \xc3\xa5 selge aviser._NEWLINE_En periode jobbet han som syngende kelner i en kaf\xc3\xa9. Innehaveren ba ham lage en sang for \xc3\xa5 promotere etablissementet. Dette ble starten p\xc3\xa5 en komponistkarriere som kom til \xc3\xa5 resultere i over 1000 sanger.\n_START_SECTION_\nKarriere\n_START_PARAGRAPH_\nI begynnelsen skrev han sanger som ble trykket og solgt i l\xc3\xb8ssalg, dels brukt i Vaudeville. Det endelige gjennombruddet kom med Alexander\xe2\x80\x99s Ragtime Band i 1911. Siden fulgte en rekke suksessrike Broadway-musikaler og Hollywood-filmer. Han var aktiv frem til begynnelsen av 1960-tallet, da han trakk seg tilbake etter en fiasko med en musikal._NEWLINE_Irving Berlin var autodidakt p\xc3\xa5 klaver og l\xc3\xa6rte seg aldri noter. Han skilte seg ut fra de fleste andre amerikanske slagerkomponistene ved at han laget b\xc3\xa5de tekst og melodi. Hans mest kjente verk er \xc2\xabWhite Christmas\xc2\xbb, som ogs\xc3\xa5 vant Oscar for beste sang. Hvis man regner med alle innspillingene som ulike artister har gjort av denne, er dette stadig verdenshistoriens mestselgende sang._NEWLINE_I 1977 ble Berlin tildelt Presidentens frihetsmedalje.\n_START_SECTION_\nEkteskap\n_START_PARAGRAPH_\nBerlin giftet seg i 1912 med Dorothy Goetz, s\xc3\xb8ster av tekstforfatter E. Ray Goetz. Hun d\xc3\xb8de seks m\xc3\xa5neder senere av tyfoidfeber. Hun ble smittet under deres bryllupsreise i Havana. Sangen han skrev \xc3\xa5 uttrykke sin sorg, When I Lost You" var hans f\xc3\xb8rste ballade._NEWLINE_Flere \xc3\xa5r senere, i 1920-\xc3\xa5rene ble han forelsket i en ung arving, Ellin Mackay, datter av Clarence Mackay, en fremtredende leder av Postal Telegraph and Cable Corporation og president i Mackay Radio and Telegraph Company. Fordi Berlin var j\xc3\xb8disk og hun var katolsk, ble deres liv fulgt opp og alle mulige detaljer ble omtalt pressen. Den fant romantikken mellom en innvandrer fra Lower East Side og en ung arving en god historie._NEWLINE_De m\xc3\xb8ttes i 1925 og hennes far motsatte seg alliansen fra starten. Han gikk s\xc3\xa5 langt som til \xc3\xa5 sende henne til Europa for \xc3\xa5 finne andre frierne og glemme Irving Berlin. Imidlertid, Berlin henvendte seg til henne gjennom eteren med sine sanger. "Remember" og "Always". Biografen Philip Furia skrev at aviser spredde et rykte om at de var forlovet f\xc3\xb8r hun kom tilbake fra Europa, og noen Broadway-show hadde sketsjer om \xc2\xabforelsket l\xc3\xa5tskriver\xc2\xbb.Etter at hun kom tilbake ble hun og Berlin beleiret av pressen som fulgte dem overalt. Underholdningsindustriens fremste magasin, Varity rapporterte at hennes far hadde sagt at deres ekteskap \xc2\xabville bare skje over mitt lik\xc2\xbb. Som et resultat, de bestemte seg for \xc3\xa5 stikke unna, og gifte seg i en enkel sivil seremoni hos en vigselsmann, unna medias oppmerksomhet._NEWLINE_Bryllupet kom p\xc3\xa5 forsiden av New York Times. Ekteskapet kom overraskende p\xc3\xa5 hennes far som f\xc3\xb8rst fikk vite det ved \xc3\xa5 lese om det i avisene. Brudens mor, som p\xc3\xa5 den tid var skilt fra Mr. Mackay ville at hennes datter skulle la seg diktere av sitt eget hjerte. De hadde faktisk g\xc3\xa5tt til hennes hjem f\xc3\xb8r bryllupet, hadde f\xc3\xa5tt hennes velsignelse._NEWLINE_Det fulgte rapporter som brudens far n\xc3\xa5 fornektet sin datter p\xc3\xa5 grunn av ekteskapet. Til gjengjeld, Berlin tildelte henne alle rettigheter til en rekke popul\xc3\xa6re sanger, inkludert "Always", en sang som fortsatt spilles i bryllup i dag. Ellin Mackay var dermed garantert \xc3\xa6en jevn inntekt uavhengig av hva som kunne skje med ekteskapet. I flere \xc3\xa5r nektet Mackay \xc3\xa5 snakke til Berlin, men i l\xc3\xb8pet av Den store depresjonen fem \xc3\xa5r senere, ble det sagt at Berlin skulle ha hjulpet sin svigerfar som hadde lidd store \xc3\xb8konomiske tap under b\xc3\xb8rskrakket._NEWLINE_Deres ekteskap forble et kj\xc3\xa6rlighetsforhold, og de var uatskillelige til hun d\xc3\xb8de i juli 1988 i en alder av 85 \xc3\xa5r. De fikk fire barn i sitt 63 \xc3\xa5rs ekteskap: Irving, som d\xc3\xb8de som barn p\xc3\xa5 julaften 1928; Mary Ellin Barrett og Elizabeth Irving Peters fra New York, og Linda Louise Emmet, som bodde i Paris._NEWLINE_Irving Berlin d\xc3\xb8de i New York City i en alder av 101 \xc3\xa5r. Han er begravet p\xc3\xa5 Woodlawn Cemetery i Bronx, New York.\n_START_SECTION_\nL\xc3\xa5ter\n_START_PARAGRAPH_\n\xc2\xabAll Alone\xc2\xbb, \xc2\xabAll by Myself\xc2\xbb, \xc2\xabAlways\xc2\xbb, \xc2\xabAlways Treat Her Like a Baby\xc2\xbb, \xc2\xabAnything You Can Do\xc2\xbb, \xc2\xabAt the Devil\'s Ball\xc2\xbb, \xc2\xabBe Careful, It\'s My Heart\xc2\xbb, \xc2\xabThe Best Thing for You (Would Be Me)\xc2\xbb, \xc2\xabBlue Skies\xc2\xbb; \xc2\xabCrinoline Days\xc2\xbb, \xc2\xabTell Me Little Gypsy\xc2\xbb og \xc2\xabHeat Wave\xc2\xbb.\n_START_SECTION_\nOmtale i Alec Wilders bok\n_START_PARAGRAPH_\nKomponisten Alec Wilder publiserte en bok i 1972 om l\xc3\xa5tskrivere og sanger han mente h\xc3\xb8rte til kanonen Den store amerikanske sangboka. Et kapittel i boka dreier seg om l\xc3\xa5tskrivingen til Berlin.'